Shana shat nau n mai sha dinglai ai
晚饭不宜吃得过多
时间:2015-01-30 14:32:41 来源:德宏团结报
1. Ningsa ningnan gahti galai lam shanut mat ai
Shana shat nau sha jahkru dinglai kau jang, grau nna go u shan, hkaipyek, shan, anga re ni go ningsa ningnan gahti galai lam shanut kau ya nna, nang hpe n-gun n rong, bo sin, matsing n-gun yom, myit nyan n-gun yom mat rai shangun wa chye nga ai, bai nna ana htang n-gun yom nna awo wo wa, hpyi ana lu wa, ningma n chye chyip hkro re ana ni lu wa chye nga ai.
2. Sinpai hpye yat ana gan lu wa ai
Shana shat nau sha jahkru dinglai jang, grau nna go galang ta chyaru hte lu shalo shing nrai sau sau ai sha hpa ni sha rai jang, sinpai gan hpye ana grau bu loi nga ai. Ana masa go kan machyi, not hte not machyi song wa ai go, pai maga n shang, pai maga gahpa hte pai maga ta lahpum ni hkan machyi du wa sai, dai hte rau madon mung no rai wa chye ai, lama alawan n lu tsi lajang la jang go, masha si wa chye ai. Masha nkau go yup nga ai ko sinpai ana byin ok mat nna si malap wa chye nga ma ai, ana byin wa ai gadai n chye ya ai nga yang n gan la lu tsi nna, si mat ai mung lo lo rai nga ai. Lama shagri lam nlung rong, shagri hpye yat ana lu, shagri lam hta kaju jai rong re ni go, shana shat sha ai shaloi hte sha hte lu dinglai jang sinpai ana gan bu wa nna gan si mat rai chye nga ai.
2. Jit dui ana
Shana shat nau sha jahkru dinglai jang yitausu nau hte abyi shapro shalo dat nna, yitausu abyi shapro ai sainu hpe lit shali kau ya sai, lama aten na na rai nna hte abyi shapro nga shangun jang, grau nna go sak gaba masha ni sainu B a n-gun htum mat nna jit dui ana byin wa chye nga ai.
3. Gonsin byin ana
Shana sha ai nau lo jang, tan-gu- chun nau lo hkra hte jashon la nna, asin go lo jan mat ai gahtet n-gun hpe tan-gu- chun bai shatai kau dat re nga yang, sai ko na tan-guchun shadang grau lo tso wa sai hte rau, sai lam shakum hkan hte abum shakap kau dat ya sai majo, sailam gaba ja ana shabyin dat chye nga ai, na-du wa jang go gonsin byin ana lu wa sai. Nau sha shalo kau jang mung, sai ntsin pu kan de shat sa rin garum mat ai nga yang salum de lai hkrat wa ai asai n grung nna, salum manai machyi si wa chye nga ai.
4. Yup shat n grung ai
Shana shat nau sha shalo dinglai kau jang, yup wa yang pu kan go kyin dingyang no rai nga ai, ndai shaloi n gaja ai hku gasheng hkra ai lam bonu de hkron du nna, nang hpe yup mang mu, yup gan gan shing nrai atsom n lu yup rai sha- ngun chye nga ai, lama tut nong e ning rai jang go, nang hpe shani tup tup angok angak ngu shangun, matsing n-gun yom rai wa shangun sai.
5. Lanyan pu hpye ana hte pu ginsa ana
Shana shat nau sha jahkru dinglai kau jang, grau nna go danbe malu masha ni, ma hkra n lu rin mani la ai nga yang, ngam nga ai danbeji go pu ko na ana ganu ni hte hkrum jang ningtuk rong ai arai byin tai mat sai, dai ko yup ai shaloi apu shamu ai grai lanyan ai re nga yang, ningtuk rai ndai ni go apu ko hkring rong nga ai aten na mat nna, aten na na gasheng hkra ya to nga jang, lanyen pu hpye yat ana hte pu ginsa ana shabyin shaok dat chye nga ai.
6. Hpum ai
Shana shat nau sha shalo dinglai kau ai hpang go galu la ai shana re nga yang, masha shamu shamot hkom ai lam yom mat sai, mahtang ndai ten hta go yup ten rai nna lang shama kau ai gahtet n gun grai yom nga ai, lama shat simai lo lo hte sha kau jang go, sai ntsin ko na ahtang, asau, ankyison rong shadang tso lung wa sai hta n-ga, asau bai byin tai wa nna, hkum hkrang shara shagu hkan kap rong wa sai, aten na wa jang, masha hpe ja- hpum kau dat sai.
Lani mi na shat da masum go masha hkum hkrang a matu grai ahkyak ai, shat da shagu na lu sha gaja shadang atsom shabung shara ra ai, nau yom shing nrai nau lo tim akyu n nga ai, shana shat go hkru n hkru nga yang ton kau ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn als_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn